26/06/2009 | Administración LocalMunicipal
Curtis
Aprobación definitiva ordenanza reguladora da taxa por prestación de servizos urbanísticos

ANUNCIO De conformidade co establecido no artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que transcorrido o prazo de trinta días hábiles de información pública do acordo plenario de 28 de abril de 2009 de aprobación inicial da ordenanza fiscal reguladora da taxa pola prestación de servizos urbanísticos, sen que durante dito período se presentase reclamación algunha, queda automaticamente elevado a definitivo o citado acordo coa redacción que de seguido se transcribe: ORDENANZA FISCAL REGULADORA DA TAXA POR PRESTACIÓN DE SERVIZOS URBANÍSTICOS No uso das facultades concedidas polos artigos 133.2 y 142 da Constitución e polo Artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do TR 2/2004 da lei, reguladora das Facendas Locais, o Concello de Curtis establece a “Taxa por prestación de servicios urbanísticos”, que rexerase pola presente Ordenanza fiscal. Constitúe o feito impoñible da Taxa a actividade municipal, técnica e administrativa, desenvolvida para a prestación dos seguintes servicios urbanísticos: a) A destinada a verificar se os actos de ocupación, construcción, edificación e uso do solo e subsolo que teñan que realizarse no termo municipal, axústanse á lei 9/2002 de Ordenación Urbanística e Protección do Medio Rural de Galicia, disposicións de desenrolo e as normas urbanísticas específicas do Concello de Curtis de cara á obtención da preceptiva licencia urbanística, xa sexa de obras, primeira ocupación, segregación ou calquera outras que esixa a normativa urbanística en vigor. b) A realización a instancia de parte de informes, consultas, certificados e cédulas urbanísticas.1.- Son suxeitos pasivos contribuíntes as persoas físicas ou xurídicas e as entidades as que se refire o Artigo 35.4 da Lei Xeral Tributaria que soliciten, provoquen ou que no seu interese redunden as prestacións ás que se refire a presente Ordenanza.2.- En todo caso, terán a condición de substituto do contribuínte na concesión de licencias urbanísticas, os constructores ou contratistas das obras.1. Devengase a taxa e xurde a obriga de contribuír cando se inicie a actividade municipal que constitúe o seu feito impoñible. A estes efectos, entenderase iniciada a devandita actividade na data de presentación da oportuna solicitude, se o suxeito pasivo formulase expresamente esta.2. Cando as obras se iniciaran ou executaran sen ter obtido a oportuna licenza, a taxa devengarase cando comece a actividade municipal conducente a determinar se a obra en cuestión é ou non autorizable.3. A obriga de contribuír, unha vez xurdida, non se verá afectada en modo algún pola denegación da licenza solicitada nin pola renuncia ou desistimento do solicitante unha vez concedida a licenza. A cota tributaria ven determinada pola aplicación das seguintes tarifas: 1) Licenzas de obras: 1 % do orzamento de execución material 2) Licenzas de primeira ocupación: 2.1) vivendas unifamiliares: 60 € para vivendas de menos de 150 m2 de superficie construída 90 € para vivendas de 150 m2 ou máis de superficie construída 2.2) edificios de vivendas: 15 € por vivenda 15 € por cada 100 m2 o fracción comercial o industrial 10 € por cada 100 m2 o fracción de garaxe e trasteiros 2.3) naves e instalacións comerciais ou industriais: 90 € por edificación 10 € por cada 200 m2 ou fracción 2.4) para outras edificacións: hasta 200 m2:0,30.€/ m2 de máis de 200 m2 hasta 1000 m2:1,50 €/m2 de máis de 1000 m2: 2,50 €/m2 3) Licenzas de segregación ou parcelación: 60 euros por parcela resultante 4) Instalación de tanques, depósitos de almacenamento de auga, piscinas, depósitos de almacenamento de gas, petróleos, gasóleos e similares: 60 euros 5) Cambios do uso dos edificios e instalacións en xeral: 5 % do valor catastral do inmoble, cun mínimo de 35 € 6) Demolición de edificacións: Os primeiros 1000 metros cadrados: 0,15 € por metro cadrado A partir de 1.000 metros cadrados: 0,30 € por metro cadrado deste tramos A taxa mínima a cobrar será de 60 € 7) Consultas previas, informes, certificados ou cédulas urbanísticas: Certificacións urbanísticas: 30 € Certificado de prescrición de infracción urbanística: 313,5 € Informes xurídicos: 30 € Informes técnicos: 30 € Certificados de antigüidade de vivenda: 313,5 € Informes de datos catastrais: 30 € 8) Sinalización de aliñación e rasantes: 30 € 9) Por toda aquela actividade municipal que se axuste ao feito impoñible desta ordenanza e non apareza especificadas nos epígrafes destas tarifas, esixirase unha taxa mínima de 60 euros 1.- As taxas por prestación de servicios urbanísticos esixiranse en réxime de autoliquidación, cando medie solicitude do interesado, e no suposto de que se inicie o expediente de oficio, por liquidación practicada pola administración municipal.2.- No primeiro dos supostos, os suxeitos pasivos están obrigados a practicar autoliquidación nos impresos habilitados ó efecto pola administración municipal e realiza-lo ingreso na entidade bancaria autorizada, o que se deberá acreditar no momento de presenta-la correspondente solicitude. Non se tramitará ésta ata que quede acreditado o pago íntegro da taxa.3.- Cando os servicios municipais comproben que se realizou unha construcción ou obra, ou se está exercitando calquera actividade sen obter a previa licencia preceptiva, considerarase o acto de comprobación como a iniciación do trámite de esta última, con obriga do suxeito pasivo de aboar a taxa establecida sen perxuicio da imposición da sanción que corresponda pola infracción urbanística cometida ou da adopción das medidas necesarias para o adecuado desenvolvemento das normas urbanísticas.4.- O pago da autoliquidación, presentada polo interesado ou da liquidación inicial notificada pola Administración municipal terá carácter provisional e será a conta da liquidación definitiva que proceda, se esta fora necesaria. En materia de infraccións e sancións será aplicable, segundo dispón o artigo 11 do RDLexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, a regulación contida nos artigos 178 e seguientes da Lei 58/2003, de 17 de decembro, Xeral Tributaria, e nas disposicións que a complementen e desenvolven. De conformidade co disposto no artigo 9 do RDLexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, non se recoñecerán outros beneficios fiscais que os previstos expresamente nas normas con rango de lei ou os derivados da aplicación dos tratados internacionais Queda derogados os apartados c), d), h) e i) do artigo 5 da ordenanza fiscal número 3, reguladora das taxas por expedición de documentos A presente ordenanza fiscal, aprobada a súa redacción definitiva polo Pleno do Concello, entrará en vigor ó día seguinte da súa publicación no Boletín Oficial da Provincia, permanecendo en vigor ata a súa modificación ou derogación expresas”. Contra este acordo, que pon fin á vía administrativa, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses, contados dende a data de publicación, sen prexuízo do exercicio de calquera outro recurso que estime oportuno. Curtis, 16 de xuño de 2009 O Alcalde Asdo: Javier Francisco Caínzos Vázquez